section_heading: Povijest
paragraph_text: U 12. stoljeću na ovom se području pojavljuju njemački kolonisti te počinje njihova borba s domorocima. Krajem ovog stoljeća s kolonistima dolaze i prvi misionari. Godine 1230. stanovnici Kurlandije prihvaćaju kršćanstvo te se istovremeno nalaze na strani Nijemaca u borbi protiv pogana. U toj borbi, sjeverni su križari 1253. godine stvorili Livonski red na prostoru Kurlandije. Godine 1435. većina križarskih teritorija na ovim prostorima ujedinjuje se u Livonsku Konfederaciju.